钦定古今图书集成/明伦汇编/官常典/第632卷 > 綦毋俊
## 钦定古今图书集成/明伦汇编/官常典/第632卷 > 綦毋俊

按《广东通志》：“俊，会稽上虞人。少涉儒学，治《左氏春秋》。
安帝永初中，举孝廉，拜左校令，出为交阯刺史。元初
三年，合浦蛮反，遣侍御史任逴督州郡兵讨之。俊保
障苍梧，乃往戎行，所向摧靡，功当封赏，上书归功于
逴，自谓致寇当诛，帝下诏美之。其后同郡虞翻称俊
拔济一郡，让爵士之封，多其不伐云。”